**A Shiur About Shapes**

**Parshas Beshalach 5772 @ CBY**

**1) שמות (בשלח) – פרק יד, פסוקים א-ב**

וַיְדַבֵּר ד' אֶל מֹשֶׁה לֵּאמֹר. דַּבֵּר אֶל בְּנֵי יִשְׂרָאֵל, **וְיָשֻׁבוּ וְיַחֲנוּ לִפְנֵי פִּי הַחִירֹת**, בֵּין מִגְדֹּל וּבֵין הַיָּם: לִפְנֵי בַּעַל צְפֹן נִכְחוֹ תַחֲנוּ עַל הַיָּם.

**2) רש"י (שם)**

לפני פי החירות. הוא פיתום, ועכשיו נקרא פי החירות על שם שנעשו בני חורין, **והם שני סלעים גבוהים וזקופים, והגיא שביניהם קרוי פי הסלעים.**

**3) מכילתא דרבי ישמעאל – פרשת בשלח, פרשה א (עם הגהות הגר"א)**

"וְיָשֻׁבוּ וְיַחֲנוּ לִפְנֵי פִּי הַחִירֹת", **מה היו חירות הללו?** לא היו משופעות אלא גדודיות, ולא היו טרוטיות אלא מוקפות, **ולא היו עגולות אלא מרובעות, ולא היו מעשה ידי אדם אלא מעשה שמים**, ועינים היו להם לפותחות, וכמין זכר וכמין נקיבה היו דברי ר' אליעזר, ר' יהושע אומר החירות מצד זה ומגדול מצד זה הים לפניהם ומצרים לאחריהם.

**4) הגהות וביאורי הגר"א (שם)**

ופי' שהיו שני סלעים נבראים כך. *ולא משופעות*, כי כן דרך סלע שהוא משופע. *אלא גדודיות*, פי' בשוה כאילו נחתך ויש לו צדדים. *ולא היו טרוטיות*, פי' משוך שאין הצדדים שוים. *אלא מוקפות*, שוין מכל צד, והשיווי ההוא לא הי' בעיגול כ"א מרובעות, **וזהו חידוש גדול שאין בנברא תמונות ריבוע.** *ועינים להם לפותחות*. פי' שהיו יכולין להביט שלא יברח שום עבד. *וכמין זכר כו'* פי' שהאחד היה תמונת זכר והשני תמונת נקבה.

**5) ברכת הנצי"ב על מכילתא (ר' נפתלי צבי יהודה ברלין זצ"ל)**

חירות הללו כו'. מפרש מה טעם צוה הקב"ה שיעמדו לפני פי החירות, **הוא משום שהיה דבר נפלא לא כדרך האבנים שהן משופעות, ועוד יותר שהיו מרובעות, וכלל הוא שכל מעשה שמים הוא עגול** כדאי' בתוספתא שלהי מס' מעשרות, ועי' ירושלמי שם, **וזה היה מרובע,** **ולא שבני אדם הקצו אותן אלא מעשה שמים.** ומשום כ"ז היה אפשר לטעות דאלקות הן, ולכן צוה ד' שיעמדו שמה ויחזק לב פרעה.

**6) הדרש והעיון – פרשת בשלח, מאמר קי (ר' אהרן לעווין זצ"ל, אב"ד רישא)**

ויש להעיר מדברי הירושלמי[[1]](#footnote-1)... ומשמע דבידי שמים לא נברא שום דבר בתבנית מרובע... **ואיך אמרו דהסלעים של פי החירות נבראו מרובעות בידי שמים? אמנם בירושלמי שם אח"כ איתא, דלא אמר רשב"ג אלא בבריות, אבל באוכלין יש מרובע, וא"כ י"ל דגם בדומם יש מרובע.** וכאשר עיינתי בזה ראיתי בקרבן העדה על הירושלמי נדרים פ"ג ה"ב, שגם שם מובא המאמר הזה, שאין מרובע בבריות אבל באוכלין יש מרובע, שפירש אין מרובע בבריות בבעלי חיים עיי"ש. **ומשמע דרק בבעלי חיים אין מרובע, אבל בדומם ובצומח יש מרובע, וזה מתאים לדברינו.**

**7) שו"ת אבני חפץ – סימן לד (ר' אהרן לעווין זצ"ל, אב"ד רישא)**

ונראה כעת להביא סמוכין לדברינו **דבאבנים, היינו בדומם, יש מרובע בתולדה**, מדברי הרמב"ם פ"ט מה' כלי המקדש הלכה ו' והלכה ט' שכתב, **דהאבנים בחושן ובאפוד היו מרובעות, ולפי האמור ברמב"ן שמות (כה, ז) האבנים האלה לא היו נחצבות מן המחצב, רק היו כן בתולדה ונבראו כך** עיי"ש, ומשמע דבאבנים יש מרובע בתולדה, וזה ראי' נאותה לדברינו.

**8) נפש חיים – מערכת הבית, אות טו (ר' חיים פלאג'י זצ"ל)**

**בית המקדש הטעם שהיה רבוע כדי להורות על האחדות** עיין בס' ווי העמודים ומזה נראה דהוא הדין נמי בבית הכנסת יהיה מרובע להורות אחדות ועיין במ"ש הרב הגאון בס' נודע ביאודה ח"ב בחא"ח סי' י' ע"ש.

**9) מסכת שבת דף כה עמוד ב**

כך היה מנהגו של רבי יהודה בר אלעאי, ערב שבת מביאים לו עריבה מלאה חמין, ורוחץ פניו ידיו ורגליו, **ומתעטף ויושב בסדינין המצוייצין**, ודומה למלאך ד' צבקות...

**10) פחד יצחק – שבת/סוכות, קונטרס רשימות מאמר ו:ג-ד, עמ' קכה (ר' יצחק הוטנר זצ"ל)**

שטייט דא אז ציצית איז א הידור אין מלבושי שבת... והנה כבר חזרנו בכאן על מימרא[[2]](#footnote-2) דר' לוי **שעד "ויכולו" הוא "כבוד אלקים הסתר דבר", מ"ויכולו" ואילך הוא "כבוד מלכים חקור דבר". ונמצא דמהות הכבוד משתנה בכניסת השבת.** מיר ווייסן אויכעט אז חז"ל זאגן "מאני מכבדותא". **ענין הבגדים הוא להטביע על הלבוש חותם של כבוד.** און אזוי באנעמען מיר דעם חידוש בגדים אויף שבת. א שינוי אין כבוד איז מחייב א שינוי אין לבושים. מיר ווייסן דאך אז דער מחייב פון ציצית איז ארבע כנפות. ארבע כנפות איז א תמונה, וואס אין ששת ימי בראשית, איז זי געווען אויסגעשלאסן. ווייל "אין ריבוע בבריאה". קומט אויס אז דער כבוד פון א בגד פון ארבע כנפות באלאנגט צו די פרשה פון "כבוד מלכים", און ניט צו די פרשה פון "כבוד אלקים". פארשטייט זיך דאך איצט דער הידור פון ציצית אין בגדי שבת. דאס הייסט מתעטף בסדינין המצוייצין.

**11) שם משמואל – שבת תשובה, שנת תרע"ב (ר' שמואל בורנשטיין מסאכטשאב זי"ע)**

כתיב "מקוה ישראל ד'" ואמרו ז"ל (יומא פה:) מה מקוה מטהר את הטמאים אף הקב"ה מטהר את ישראל. כ"ק אבי אדמו"ר זצללה"ה פירש כי גבולות חלק הקב"ה בעולמו, ברואים שֶבים כיון שהם עולים ליבשה מיד מתים, **וכן ברואים שביבשה אינם יכולין לחיות במים, וע"כ הטובל במים הרי הוא כאילו איבד החיות שהיתה לו מכבר, ומתחיל לחיות חיים חדשים, ע"כ נטהר**, כי איננו אותו האיש עם החיות שמכבר שנטמא...

**12) במדבר רבה – פרשה ב**

ד"א "הביאני אל בית היין" בשעה שנגלה הקב"ה על הר סיני ירדו עמו כ"ב רבבות של מלאכים... **והיו כולם עשוים דגלים דגלים שנאמר "דגול מרבבה" (שיר השירים ה, י), כיון שראו אותן ישראל שהם עשוים דגלים דגלים התחילו מתאוים לדגלים,** אמרו אלואי כך אנו נעשים דגלים כמותן... אמר להם הקב"ה מה נתאויתם? לעשות דגלים? חייכם שאני ממלא משאלותיכם, "ימלא ה' כל משאלותיך" (תהלים כ) **מיד הודיע הקב"ה אותם לישראל ואמר למשה לך עשה אותם דגלים כמו שנתאוו.**

**13) קדשי יחזקאל – מהדורא תנינא, פרשת מטות, עמ' רנד (ר' יחזקאל הלוי זצ"ל[[3]](#footnote-3))**

והנה ידוע כי אצל המלאכים לא שייך שום חטא כי אין להם יצה"ר, **וא"כ כל המלאכים שוים וחונים סביב לשכינה כי אין שום מלאך צריך לנטות לאחת מהקצוות**, וכמו דאיתא בסוף מס' תענית עתיד הקב"ה לעשות מחול לצדיקים[[4]](#footnote-4) והוא יושב ביניהם בגן עדן, וכל אחד ואחד מראה באצבעו שנאמר "ואמר ביום ההוא הנה אלקינו זה קוינו לו ויושיענו וכו'" (ישעי' כה, ט), **היינו דאז יבוטל היצה"ר ולא יהי' שום נטי' לאחת מהקצוות כי אם בדרך הממוצע, וכל ישראל יהיו קרובים לד' במדה אחת, ולכן נתאוו ישראל שיהיו חונים בדגלים סביב למשכן** כמו שכתוב "סָבִיב לְאֹהֶל מוֹעֵד יַחֲנוּ" (במדבר ב, ב) **היינו דכל ישראל יהיו במרחק שוה מן המרכז האמצעי[[5]](#footnote-5) כמו המלאכים שעומדים תמיד בדרך הממוצע ואינם נוטים להקצוות** שיצטרכו אח"כ לנטות לצד השני, ומילא הקב"ה משאלותם שחנו סביב למשכן ושיוכלו ללכת בדרך הממוצע, זה הי' ענין הדגלים.

**14) משנה מסכת נדרים – פרק ג, משנה ב**  
נדרי הבאי אמר קונם אם לא ראיתי בדרך הזה כיוצאי מצרים, אם לא ראיתי נחש כקורת בית הבד...

**15) מסכת נדרים דף כה עמוד א**

אם לא ראיתי נחש כקורת בית הבד. ולא? והא ההוא חויא דהוה בשני שבור מלכא, רמו ליה תליסר אורוותא דתיבנא ובלע יתהון! אמר שמואל: בטרוף. כולהו נחשי מיטרף טרפי? אגבו טרוף קאמרינן.

**16) נמוקי יוסף (שם, וע"ע בפירוש הרא"ש)**

וכבר פירשנוה לעיל טרוף דבירושלמי משמע **שהוא מרובע, ואמר שראה נחש שגבו מרובע כגב קורת בית הבד שהיא מרובעת.**

**17) משנה מסכת שבת – פרק יא משנה ג**

זרק לתוך ארבע אמות ונתגלגל חוץ לארבע אמות פטור

**18) קדשי יחזקאל – מהדורא תנינא, פרשת מטות, עמ' רנו (ר' יחזקאל הלוי זצ"ל)**

אבל זהו דוקא בדבר מרובע אבל אם זרק דבר עגול חייב דכיון דדרכו להתגלגל א"כ ידע שפיר דיתגלגל חוץ לד' אמות, וא"כ נמצא דהי' מחשבתו על שיעור ד' אמות ולכן חייב. **חזינן מזה דדבר עגול דרכו להתגלגל ולא דבר מרובע.** **וגם זאת ידוע דכל החטאים שורשם מנחש הקדמוני שהחטיא לאדם בעץ הדעת**, וזה הפי' בגמ' הנ"ל דאם יאמר אדם קונם אם לא ראיתי נחש כקורת בית הבד בצורת מרובע, **היינו שאם יאמר אדם דאף שנפל בחטא לא יתגלגל עי"ז לעבירה אחרת, ידע שזה נדרי הבאי כי אין מרובע מששת ימי בראשית רק שהכל עגול ויוכל להתגלגל מדחי אל דחי**, ואם יאמר הא חזינן גבי יציאת מצרים אף שהיו משוקעים במ"ט שערי טומאה מ"מ ברגע אחת יצאו ונתקרבו עד שבאו לידי קבלת התורה, אין זה ראי' דזכותא דרבים שאני, וזה בדרך נס הי' ולאו בכל יומא מתרחיש ניסא.

ולדעתי י"ל לאידך גיסא, דזאת ידוע **דבדבר עגול כל הקצוות שוים במדה למרכז** האמצעי כמו שביארנו לעיל שביארנו לעיל בענין שהקב"ה עושה מחול לצדיקים, **אבל במרובע הקרנות רחוקים יותר מהמרכז ממה שיש בהצלעות, ולזה בא התנא במתק לשונו להשמיענו דאל יתייאש אדם מן התשובה ויאמר שהרבה להרשיע עד כי ח"ו אבד שברו ואין תרופה למכתו**, והיינו פי' המשנה דאם יאמר אדם שהוא ראה נחש כקורת בית הבד וכפי' הרא"ש והנ"י דהיינו מרובע, **והיינו דאומר דנחש הקדמוני החטיא אותו כ"כ עד שהוא נתרחק כ"כ מהקב"ה כמו הקרנות של המרובע וא"א עוד לו להתקרב להקב"ה, ע"ז אמר התנא שזה נדר הבאי, דזה א"א דאין מרובע מששת ימי בראשית רק הכל עגול ויכולים בקל להתקרב להשי"ת ואין לך דבר שעומד בפני התשובה.** והראי' לזה מעולי מצרים דהיו משוקעים במ"ט שערי טומאה וברגע אחד נתקרבו להשי"ת וזכו לקבלת התורה ולהתקרבות השכינה בפומבי גדול, ושפיר רמז התנא כעולי מצרים ונחש כקורת בית הבד דמשניהם ביחד נלמד דאין לך דבר שעומד בפני התשובה והבן.

**19) תרגום יונתן – פרשת תצוה, פרק כח, פסוק יז (וע"ע תרגום יונתן – פרשת פקודי לט:י)**

ותשלים ביה אשלמות דמרגליין טבאן ארבעא סדרין דמרגליין טבאן כל קביל **ארבע טריגונין דעלמא** סדרא קדמאה סמוקתא ירקתא וברקתא סדרא חד ועליהון חקיק ומפרש שמהת שבטיא ראובן שמעון ולוי.

**20) מסכת בבא בתרא דף כה עמוד א-ב**

תניא, רבי אליעזר אומר: עולם לאכסדרה הוא דומה, **ורוח צפונית אינה מסובבת...**

**21) גליוני הש"ס – מסכת שבת דף עה. (ר' יוסף ענגיל זצ"ל, ראב"ד דק"ק קראקא)**

וכן ראיתי בס' עליות אליהו בשם הגר"א מוילנא ז"ל שהית' סברתו שאין העולם כדורי מדכתיב "לאחוז בכנפות הארץ" **(איוב לח, יג)** ומבואר בספרי אקרא ד"על ארבע כַנפוֹת כְסוּתְךָ" (דברים כב, יב) למעט קרן עגולה דאין לו כנפות, הרי דבעיגול לא שייך לשון כנפות...

**22) מסכת עבודה זרה דף מא עמוד א**

כדור, שתופש את עצמו תחת כל העולם כולו ככדור.

**23) תוספות מסכת עבודה זרה דף מא עמוד א**

ככדור - שהעולם עגול כדאיתא בירושלמי שאלכסנדרוס מוקדון עלה למעלה עד שראה כל העולם ככדור ואת הים כקערה פי' ים אוקינוס שמקיף את כל העולם.

**24) מהר"ץ חיות – מסכת נדה דף כג. ד"ה המפלת**

**דידוע בספורי קורות הטבע דבתחלת הבריאה היתה הארץ כדורית לגמרי ולא היה לא הר ולא בקעה ותמונה זו היא טבעית כמו כל צבא השמים** וכבר אמרו בירושלמי פ"ג דנדרים תני רשב"ג אין מרובע מששת ימי בראשית מפני שתמונה זו היא היותר שלמה עי' הקדמת הרב בעל עיקרים. **ואולם ברבות הימים ע"י הרוחות המסתערות בלי הפסק, וע"י המבול מים אשר נתהוה בארץ, נסתבבו מזה הרים** וגבעות כאשר אנו רואים היום בתחתית הארץ אילנות ועצמות חיות שונות...

**25) תולדות אדם: רבי זלמל'ה מוולאזין זצ"ל – פרק ה, עמ' פט**

ספר לי עוד הזקן דבר נפלא, איש אחד קרא לפניו בספר נחמד ונעים, וז"ל: הנה חכמים הגידו ולא כחדו מאתנו כי תמונת העגולה יקרה היא מאד בעיני ד', שא עיניך מרום ותראה כי בחר ד' אותם בתבנית העגולה הנה השמים ושמי השמים וכל כוכבי אור עשה ד' אותם בתבנית העגולה, וכן הארץ נעשה בתמונת העגולה וגם כל צאצאיה וכל מעשי בראשית כולם נבראו בתמונת העגולה או קרוב לה, ולא תמצא בכל הברואים בריה אשר תמונתה מרובעת כי רחוקה היא מאד מתמונת העגולה אשר היא בתכלית השלמות, וכל מעשי ד' המה בשלמות היותר אפשרי להם.

**26) זרע קודש – פרשת תרומה, ליקוטים (ר' נפתלי צבי הורוויץ זי"ע מראפשיץ)**

מבואר בספרים שלכך ברא הקב"ה כל העולמות בגדר העיגול, כגון השמים והארץ, וגלגל החמה ומזלות, הכל בעיגולים ולא בגדר המרובע, **כדי להורות לבני אדם שהבורא ית"ש הוא ממלא כל עלמין וסובבה והוא בתוך כל עלמין ולית אתר פנוי מניה, כמו דבר העגול יש בו השתוות מן מרכז האמצעי לכל הקצוות, שאין שום צד רחוק יותר מחבירו, כך השגחתו יתברך הוא שוה לכל הנבראים**, כמו שנאמר "קרוב ד' לכל קוראיו וכו'" (תהלים קמה, יח), אבל דבר המרובע בלתי אפשר שיהיו כל הצדדים שוים, שהזויות הם רחוקים יותר משאר קצוות הצדדים...

**27) שו"ת אבני חפץ – סימן לד (ר' אהרן לעווין זצ"ל, אב"ד רישא)**

ובמק״א צדדתי דמפאת זה **נוהגין גם לעשות המצות לפסת עגולות משום דצורת העיגול חשובה היא אצל המקום ביותר[[6]](#footnote-6)**, שכן ברא הש**״**יהשמש וכל צבא השמים בתכנית עגולה, לכן עושין גם המצות בצורה זו.

**28) מדרש תנחומא – פרשת יתרו, סימן י**

בחדש השלישי, זה שאמר הכתוב "הלא כתבתי לך שָלִשִים בְמֹעֵצוֹת וָדָעַת" (משלי כב, כ) אמר ר' יהושע ברבי נחמיה זו תורה שאותיותיה משולשים אל"ף בי"ת גימ"ל, **והכל היה משולש**  1) תורה משולשת תורה נביאים וכתובים, 2) משנה משולשת תלמוד הלכות ואגדות, 3) הסרסור משולש מרים אהרן ומשה, 4) תפלה משולשת ערב ובקר וצהרים, 5) קדושה משולשת קדוש קדוש קדוש, 6) ישראל משולשין כהנים לוים וישראלים, 7) משה אותיותיו משולשין, 8) משבט לוי שאותיותיו משולשים, 9) מזרע משולש אברהם יצחק ויעקב, 10) בחדש משולש ניסן אייר וסיון, 11) על הר סין שאותיותיו משולשין שנאמר "ויחנו במדבר סין", 12) לשלשת ימים נתקדשו שנאמר "וְהָיוּ נכונים לשלשת ימים".

**29) פיוט ליל שבת קודש (אריז"ל)**  
אזמר בשבחין, למיעל גו פתחין, דבחקל תפוחין, דאינון קדישין... שכינתא תתעטר בשית נהמי לסטר, **בווין תתקטר**, וזינין דכנישין.

**30) זוהר – פרשת אחרי מות, דף עג עמוד א**

ג' דרגין אינון מתקשרן דא בדא **קודשא בריך הוא אורייתא וישראל**

|  |
| --- |
| ואו = 13 = אחד (הקב"ה) |
| ויו = 22 = אותיות התורה (תורה) |
| וו = 12 = שבטים (ישראל) |

**31) ויקרא (אחרי מות) – פרק יח, פסוק ה**

וּשְׁמַרְתֶּם אֶת חֻקֹּתַי וְאֶת מִשְׁפָּטַי אֲשֶׁר יַעֲשֶׂה אֹתָם הָאָדָם **וָחַי בָּהֶם**:  אֲנִי ד'.

**32) שבילי פנחס – פורים, מגילת אסתר, מאמר ב', עמ' צו (ר' פנחס פרידמאן שליט"א)**

והנה המן הרשע ביקש להפריד בין הג' ווין שרומזים על אורייתא קוב"ה וישראל, על ידי שהשתחוו ישראל לצלם בימי נבוכדנצר, וחשב שעל ידי חטא עבודה זרה נפרדו ישראל מהקב"ה, והוסיף להכשיל את ישראל אשר בשושן להנות מסעודתו של אותו רשע כנגד משפטי התורה, וחשב שבכך נעשה פירוד בין ישראל לתורה הקדושה, ועל ידי זה חשב בהיותם מנותקים מהקב"ה ומתורתו יוכל לכלותם מן העולם, אמנם מחשבתו הרעה אשר חשב על היהודים לא עלתה בידו, כי באמת אורייתא קוב"ה וישראל חד הוא, לכן כמוו שהקב"ה הוא נצחי ותורתו היא נצחית, כך כלל ישראל הם נצחיים ואי אפשר לאבדם... **יומתק לבאר בזה מנהג ישראל תורה היא, לאכול בפורים "המן טאשען"**, שהוא מין מאפה העשוי בצורת משולש, שיש לו ג' קצוות וממלאים אותו במיני מתוקה. לפי האמור יש לומר הענין בזה, כי צורת משולש מורכבת מג' ווין שרומז על קוב"ה אורייתא וישראל, הנה כי כן מטעם זה אוכלים מאפה משולש בצורת ג' ווין, **אשר "ממלאים" אותו במיני מתוקה, לרמז שמפלת המן היתה בזכות "המילויים" המתוקים של הג' ווין, שהם כנגד קוב"ה אורייתא וישראל.**

1. תלמוד ירושלמי - מעשרות פרק ה, הלכה ג (וכן בירושלמי נדרים ג:ב) - תני רבן שמעון בן גמליאל [אומר] אין מרובע מששת ימי בראשית. [↑](#footnote-ref-1)
2. בראשית רבה - פרשה פט. [↑](#footnote-ref-2)
3. בנו של ר' מאיר יחיאל הלוי זצ"ל, הרבי מאוסטראווצא. [↑](#footnote-ref-3)
4. See **Reb Shlomo (The Life and Legacy of Rabbi Shlomo Freifeld) pg 120** in the name of the **Chazon Ish** - “A *gadol* is like a perfect circle. Just as a larger circle encompasses a greater area within it, so too, a greater *gadol* can encompass more people within him.” [↑](#footnote-ref-4)
5. ועיין בספר **ארץ צבי (פרשת תזריע, עמ' קמד)** וז"ל: "והנה הכתוב (תהלים קמט, ג): יהללו שמו במחול וכו', ופירשתי בס"ד דמחול הוא שאדם עומד באמצע והם מרקדים סביבו, והעומד באמצע הוא מרכז [וכעין זה אמז"ל (סוף תענית) עתיד הקב"ה לעשות מחול לצדיקים לעת"ל, שהקב"ה יהיה באמצע והם ירקדו סביב סביב], ואם האדם מקיים בכל דרכיך דעהו, ובכל פניות שהוא פונה עובד השי"ת, חשיב מהלל שמו במחול, שבכל סיבובו ותנועותיו בכולם עושה לו את הקב"ה למרכז ומטרה, שכל מעשה יוביל אותו להתקרב אליו ית', וזה פירוש: יהללו שמו במחול." עכ"ל. [↑](#footnote-ref-5)
6. וע"ע ב**הדרש והעיון** (ויקרא מאמר כט) וב**שו"ת יהודה יעלה** (או"ח סימן קנז). [↑](#footnote-ref-6)